

**ΔΕΛΤΙΟ ΤΥΠΟΥ**  
  
**Η γιατρός που αφιέρωσε το επιστημονικό έργο της στους διασώστες της 11ης Σεπτεμβρίου φέρνει στην Ελλάδα το μήνυμα της πρόληψης και της ανθεκτικότητας στην εργασία**

Αθήνα, 20 Οκτωβρίου 2025 — Μια από τις σημαντικότερες προσωπικότητες της επαγγελματικής ιατρικής στις Ηνωμένες Πολιτείες, η Καθηγήτρια Jacqueline M. Moline, θα είναι κεντρική ομιλήτρια στο 2ο Διαβαλκανικό Συνέδριο για την Υγεία και την Ασφάλεια στην Εργασία, που διοργανώνει το ΕΛ.ΙΝ.Υ.Α.Ε. σε συνεργασία με το Δημοκρίτειο Πανεπιστήμιο Θράκης, στις 3 Νοεμβρίου 2025, στην Αλεξανδρούπολη.

Η Καθηγήτρια Moline είναι Πρόεδρος του Τμήματος Επαγγελματικής Ιατρικής, Επιδημιολογίας και Πρόληψης στο Zucker School of Medicine at Hofstra/Northwell, το μεγαλύτερο σύστημα υγείας της Νέας Υόρκης. Για περισσότερα από είκοσι χρόνια εργάζεται στην αιχμή της επιστημονικής έρευνας για τις επαγγελματικές ασθένειες, τη δημόσια υγεία και την ψυχοκοινωνική ευημερία των εργαζομένων, υπηρετώντας το όραμα της πρόληψης ως πράξη δικαιοσύνης και ανθρώπινης αξιοπρέπειας.

**Από την 11η Σεπτεμβρίου στην παγκόσμια ατζέντα της πρόληψης**  
  
Η Καθηγήτρια Moline έγινε διεθνώς γνωστή για τη συμμετοχή της στη δημιουργία του World Trade Center Health Program, του ομοσπονδιακού προγράμματος των Ηνωμένων Πολιτειών που παρακολουθεί και υποστηρίζει την υγεία των διασωστών, πυροσβεστών, εργαζομένων και κατοίκων που εκτέθηκαν μετά την 11η Σεπτεμβρίου.

Ήταν ανάμεσα στους πρώτους γιατρούς που μελέτησαν τις μακροχρόνιες επιπτώσεις της έκθεσης σε τοξικές ουσίες, συμβάλλοντας στην αναγνώριση δεκάδων νοσημάτων ως επαγγελματικών και στην καθιέρωση νέων πρωτοκόλλων για την ιατρική φροντίδα και πρόληψη.

Η εμπειρία της εκείνη την ημέρα σημάδεψε ολόκληρη την επιστημονική της πορεία:  
  
«Στις 11 Σεπτεμβρίου, όπως κάθε άνθρωπος στη Νέα Υόρκη, παρακολούθησα με σοκ και φρίκη την επίθεση στη χώρα μας. Λίγο μετά την κατάρρευση των πύργων γνωρίζαμε ότι ο αέρας δεν ήταν ασφαλής για αναπνοή, αλλά η άμεση ανησυχία μας ήταν για όσους παρουσίαζαν οξείες επιπτώσεις στην υγεία τους — επειδή γνωρίζαμε ότι άλλες ασθένειες θα χρειάζονταν χρόνια για να εμφανιστούν.»  
— Καθηγήτρια Jacqueline M. Moline, Κατάθεση ενώπιον της Υποεπιτροπής του Κογκρέσου των ΗΠΑ για το Δικαστικό Σώμα, 11 Ιουνίου 2019 (Πηγή: Congress.gov)  
  
Έκτοτε, η Καθηγήτρια Moline αφιέρωσε το επιστημονικό της έργο στην προστασία εργαζομένων και κοινοτήτων από επαγγελματικούς και περιβαλλοντικούς κινδύνους, αναδεικνύοντας τη σημασία της πρόληψης, της διαφάνειας και της ισότιμης πρόσβασης στην υγεία ως θεμελιώδεις πυλώνες μιας δίκαιης και βιώσιμης κοινωνίας.

Την Καθηγήτρια Moline θα προλογίσει η Καθηγήτρια Ευαγγελία Νένα, MD, PhD, Ιατρός Εργασίας, Καθηγήτρια και Διευθύντρια του Εργαστηρίου Κοινωνικής Ιατρικής της Ιατρικής Σχολής του Δημοκρίτειου Πανεπιστημίου Θράκης, η οποία θα αναδείξει τη σημασία της συνεργασίας επιστήμης, πολιτείας και κοινωνίας για την ενίσχυση της πρόληψης και της ανθεκτικότητας στους χώρους εργασίας.

Το 2ο Διαβαλκανικό Συνέδριο ΕΛ.ΙΝ.Υ.Α.Ε. πραγματοποιείται με τη συμμετοχή επιστημόνων και φορέων από έντεκα χώρες και τελεί υπό την αιγίδα της Περιφέρειας Ανατολικής Μακεδονίας και Θράκης.

Χρυσοί χορηγοί του συνεδρίου είναι: HELLENiQ ENERGY, MOTOR OIL, PPC, TITAN  
  
Χορηγοί Επικοινωνίας είναι οι: ΝΑΥΤΕΜΠΟΡΙΚΗ, naftemporiki.gr, ΔΕΛΤΑ Τηλεόραση, ΔΕΛΤΑ FM 102,3 deltatv.gr, Boussias Media, epixeiro.gr.   
  
📍 Πληροφορίες & Εγγραφές: [https://elinyae-balkancongress.com](https://elinyae-balkancongress.com/)

\_\_\_\_\_\_\_\_\_\_\_\_\_\_\_\_ΤΕΛΟΣ ΔΕΛΤΙΟΥ ΤΥΠΟΥ\_\_\_\_\_\_\_\_\_\_\_\_\_\_\_\_\_\_\_

Hashtags: #ELINYAE #elinyaebalkancongress #YAE #ygeiakaiasfaleia #ELINYAE #BalkanOSH #SafeWork #OSH25 #JacquelineMoline

——————————————————————————————————————

Πληροφορίες για τους συντάκτες:

Αλεξάνδρα Λεφοπούλου, Media & Communications Advisor, ΕΛΙΝΥΑΕ,

κιν: 6986576307, <mailto:alexandra.lefopoulou@gmail.com>

Ίρμα Ριζάκου, Υπεύθυνη Επικοινωνίας ΕΛΙΝΥΑΕ, κιν.: 6977308168, <mailto:rizakou@elinyae.gr>

—————————————————————————————————————

**Σχετικά με το ΕΛΙΝΥΑΕ (Ελληνικό Ινστιτούτο Υγείας και Ασφάλειας στην Εργασία)**

Το ΕΛΙΝΥΑΕ είναι ο φορέας των κοινωνικών εταίρων ΓΣΕΕ, ΣΕΒ, ΓΣΕΒΕΕ, ΕΣΕΕ, ΣΕΤΕ, ΣΒΕ για την υγεία και την ασφάλεια στην εργασία, με εμπειρία στην έρευνα, την πληροφόρηση, την ενημέρωση, τη συμβουλευτική υποστήριξη και την εκπαίδευση. Συστάθηκε το 1992 ως ανεξάρτητος οργανισμός μη κερδοσκοπικού χαρακτήρα κατόπιν πρωτοβουλίας των κοινωνικών εταίρων, με σκοπό την επιστημονική και τεχνική υποστήριξη και εξυπηρέτηση της πολιτικής για την υγεία και την ασφάλεια στην εργασία στην Ελλάδα. Περισσότερες Πληροφορίες: [http://www.elinyae.gr](http://www.elinyae.gr/), Ε: [info@elinyae.gr](mailto:info@elinyae.gr), 2108200100.

Ακολουθήστε το ΕΛΙΝΥΑΕ στα Social Media:  